สะแปอิง ขอมอบตัว-เตรียมจับอีก400อุสตาซ
กรุงเทพฯ-20 ธ.ค.47ทักษิณระบุ มีอุสตาซเตรียมมอบตัวกับทางการแล้ว แต่ไม่สามารถเปิดเผยชื่อได้ ขณะที่ทางการเตรียมขยายผลจับต่ออีก 400 คน พ.ต.ท.ทักษิณ ชินวัตร นายกรัฐมนตรี เปิดเผยว่า มีครูสอนศาสนาในระดับแกนนำก่อความไม่สงบในจังหวัดชายแดนภาคใต้บางคน ติดต่อขอมอบตัวกับเจ้าหน้าที่แล้ว แต่ไม่สามารถเปิดเผยชื่อได้ พร้อมกับยืนยันว่า รัฐบาลจะไม่ปฏิบัติผิดหลักกฎหมาย พล.อ.ประวิตร วงศ์สุวรรณ ผู้บัญชาการทหารบก กล่าวว่า ถ้านายสะแปอิง บาซอ ครูใหญ่โรงเรียนธรรมวิทยามูลนิธิ จังหวัดยะลา แกนนำก่อความไม่สงบขอมอบตัว จะให้เป็นหน้าที่ของกองอำนวย การเสริมสร้างสันติสุขจังหวัดชายแดนภาคใต้(กอ.สสส.จชต.)ดำเนินการในทางลับต่อไป ขณะนี้กองทัพบกได้เพิ่มการลาดตระเวนตามแนวชายแดนไทย - มาเลเซียมากขึ้น พร้อมกับประสานด้านการข่าวกับมาเลเซีย เพื่อสกัดไม่ให้กลุ่มก่อความไม่สงบหลบหนีออกนอกประเทศแล้ว พล.อ.ชัยสิทธิ์ ชินวัตร ผู้บัญชาการทหารสูงสุด เปิดเผยว่า กองทัพพร้อมจะเป็นตัวกลาง ประสานกับผู้ก่อความไม่สงบที่ยังหลบหนีอยู่ให้เข้ามามอบตัว และมีแนวโน้มว่าผู้ก่อความไม่สงบ จะติดต่อทางกองทัพขอเข้ามอบตัวบ้างแล้ว การจับกุม 4 อุสตาซ ผู้ต้องหาคดีก่อความไม่สงบ สามารถขยายผลนำไปสู่จับกุมแกนนำครูสอนศาสนาในพื้นที่อีกกว่า 400 คน พล.อ.ชวลิต ชวลิต ยงใจยุทธ รองนายกรัฐมนตรี เปิดเผยว่า ตนรู้จักกับนายสะแปอิง บาซอ เมื่อครั้งมาแสดงความบริสุทธิ์ใจ เมื่อ 2 เดือนก่อน ถ้านายสะแปอิงจะเข้ามอบตัว ตนถือเป็นเรื่องดี 
กรุงเทพฯ-20 ธ.ค.47 ทักษิณระบุ มีอุสตาซเตรียมมอบตัวกับทางการแล้ว แต่ไม่สามารถเปิดเผยชื่อได้ ขณะที่ทางการเตรียมขยายผลจับต่ออีก 400 คน พ.ต.ท.ทักษิณ ชินวัตร นายกรัฐมนตรี เปิดเผยว่า